**Aş fi vrut să fiu cu Magii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aş fi vrut să fiu cu Magii

Aş fi vrut să fiu cu Magii

Ce-au plecat în cercetare,

După Steaua luminoasă

Cu lumina-i maiestuoasă,

S-afle pe-Mpăratul mare.

Şi să-I duc daruri bogate

Tămâie,... smirnă şi aur,

Ofrande, ca de împăraţi

Prin minuni sfinte purtaţi

Spre-a-I fi puse în tezaur.

În prea sfântă reverenţă

Să mă plec în închinare,

Să-I dau slavă şi cinstire

Şi glorie-n preamărire -

În solemnă prosternare.

Şi-mpăcat... în conştiinţă

Că-n evenimentul mare,

Pusu-mi-am al vieţii aport

Vreau un dor real să port:

Să duc vestea la popoare!

Flavius Laurian Duverna